b'\n_START_ARTICLE_\nLena Engstrand\n_START_PARAGRAPH_\nLena Engstrand (s. 15. maaliskuuta 1967 Pietarsaari) on suomalainen juristi, joka on toiminut korkeimman oikeuden j\xc3\xa4senen\xc3\xa4 eli oikeusneuvoksena vuoden 2017 alusta l\xc3\xa4htien._NEWLINE_Engstrand on valmistunut oikeustieteen kandidaatiksi vuonna 1990 ja saanut varatuomarin arvon vuonna 1992. Lis\xc3\xa4ksi h\xc3\xa4n on suorittanut johtamisen erikoisammattitutkinnon vuonna 2016._NEWLINE_Ennen nimityst\xc3\xa4\xc3\xa4n korkeimpaan oikeuteen Engstrand toimi k\xc3\xa4r\xc3\xa4j\xc3\xa4tuomarina Pohjanmaan k\xc3\xa4r\xc3\xa4j\xc3\xa4oikeudessa vuosina 2011\xe2\x80\x932016, joista osastonjohtajana vuodet 2014\xe2\x80\x932016. Aikaisemmin h\xc3\xa4n on toiminut muun muassa viskaalina sek\xc3\xa4 Turun ett\xc3\xa4 Vaasan hovioikeuksissa, sek\xc3\xa4 hovioikeudenneuvoksena Vaasan hovioikeudessa.'